
100                                                  DR 31.7.2018                                                                         

 

 

Jadi demikian juga anggota kita. Kita perlu memikirkan kenapa anggota-anggota kita 
terjebak dengan kes-kes rasuah di peringkat bawah ini. Bila kita melihat ke bawah, lihat 
keadaan kehidupan mereka, ini menggambarkan kepada kita bahawa... 

Timbalan Yang di-Pertua [Tuan Nga Kor Ming]: Yang Berhormat Timbalan 
Menteri, Jelutong minta celah boleh?  

Tuan Sanisvara Nethaji Rayer a/l Rajaji [Jelutong]: Terima kasih Yang Berhormat 
Timbalan Menteri. 

Timbalan Yang di-Pertua [Tuan Nga Kor Ming]: Sila. 

Tuan Sanisvara Nethaji Rayer a/l Rajaji [Jelutong]: Saya telah dalam 
perbahasan... 

Tuan Ahmad Fahmi bin Mohamed Fadzil [Lembah Pantai]: Jangan lupa Lembah 
Pantai juga. 

Tuan Sanisvara Nethaji Rayer a/l Rajaji [Jelutong]: ...Saya telah membangkitkan 
juga isu berkenaan dengan Berek Balai Polis Jelutong. Kalau di Sepanggar dua bilik satu 
tandas, begitu juga Kalabakan- di Jelutong lagi teruk, satu bilik satu tandas sahaja...  

Dato’ Abdullah Sani bin Abdul Hamid [Kapar]: Oh! Dahsyat. 

Tuan Sanisvara Nethaji Rayer a/l Rajaji [Jelutong]: Di Balai Polis Jelutong, 
Jelutong adalah salah satu berek yang dibina pada tahun 1970-an. Jadi saya juga telah 
membangkitkan perkara berkenaan dengan berek polis di Jelutong di mana keadaannya 
begitu teruk dan saya minta kalau boleh Yang Berhormat Timbalan Menteri datang ke Pulau 
Pinang dan juga IPD Timur Laut. IPD Timur Laut di Datuk Keramat adalah yang terbesar di 
Pulau Pinang, di mana anggota yang berkhidmat di balai polis menerima laporan 
menggunakan kipas angin yang besar kerana penyaman udara telah pun rosak, telah diminta 
untuk diperbaiki sejak lima tahun yang lalu tidak diperbaiki kerana tidak ada wang yang 
mencukupi.  

Akan tetapi isteri Yang Berhormat Pekan masih boleh mengimport, masih boleh 
mengimport intan dan berlian masuk ke Malaysia tanpa bayar GST. Anggota-anggota polis 
yang mengawal keselamatan di Malaysia tidak diberi perhatian. Ini yang sangat menyinggung 
perasaan saya, kononnya Barisan Nasional membela anggota-anggota polis dan tentera. 
Kepala bapak mereka... 

Timbalan Yang di-Pertua [Tuan Nga Kor Ming]: Yang Berhormat Timbalan 
Menteri. 

Dato’ Seri Mahdzir bin Khalid [Padang Terap]: Yang Berhormat Jelutong, Yang 
Berhormat Jelutong ada di Dewan ini 80- bukan 80 hari, tiga minggu sudah tetapi saya di sini, 
saya perhati, saya ada di Dewan ini tiap-tiap hari tetapi Yang Berhormat yang betul-betul 
menggunakan perkataan yang kadang-kadang biadab. Tarik baliklah perkataan “kepala 
bapak” itu. Tarik balik. 

Tuan Sanisvara Nethaji Rayer a/l Rajaji [Jelutong]: Ini saya membela anggota 
polis apa salahnya. 

Dato’ Seri Mahdzir bin Khalid [Padang Terap]: Tidak tarik balik. Soal pembelaan 
para polis, okey... 

Tuan Sanisvara Nethaji Rayer a/l Rajaji [Jelutong]: Saya membela anggota polis. 

Dato’ Seri Mahdzir bin Khalid [Padang Terap]: ...Belalah, saya tidak kisah sebab 
kerajaan memang membela tetapi jangan menggunakan perkataan-perkataan yang boleh 
menyinggung perasaan orang lain.  

 

 

 



Jadi demikian juga anggota kita. Kita perlu memikirkan kenapa anggota-anggota kita terjebak dengan kes-kes rasuah di peringkat bawah ini. Bila kita melihat ke bawah, lihat keadaan kehidupan mereka, ini menggambarkan kepada kita bahawa... Timbalan Yang di-Pertua [Tuan Nga Kor Ming]: Yang Berhormat Timbalan Menteri, Jelutong minta celah boleh?. Tuan Sanisvara Nethaji Rayer a/l Rajaji [Jelutong]: Terima kasih Yang Berhormat Timbalan Menteri. Timbalan Yang di-Pertua [Tuan Nga Kor Ming]: Sila. Tuan Sanisvara Nethaji Rayer a/l Rajaji [Jelutong]: Saya telah dalam perbahasan... Tuan Ahmad Fahmi bin Mohamed Fadzil [Lembah Pantai]: Jangan lupa Lembah Pantai juga. Tuan Sanisvara Nethaji Rayer a/l Rajaji [Jelutong]: ...Saya telah membangkitkan juga isu berkenaan dengan Berek Balai Polis Jelutong. Kalau di Sepanggar dua bilik satu tandas, begitu juga Kalabakan- di Jelutong lagi teruk, satu bilik satu tandas sahaja... Dato' Abdullah Sani bin Abdul Hamid [Kapar]: Oh! Dahsyat. Tuan Sanisvara Nethaji Rayer a/l Rajaji [Jelutong]: Di Balai Polis Jelutong, Jelutong adalah salah satu berek yang dibina pada tahun 1970-an. Jadi saya juga telah membangkitkan perkara berkenaan dengan berek polis di Jelutong di mana keadaannya begitu teruk dan saya minta kalau boleh Yang Berhormat Timbalan Menteri datang ke Pulau Pinang dan juga IPD Timur Laut. IPD Timur Laut di Datuk Keramat adalah yang terbesar di Pulau Pinang, di mana anggota yang berkhidmat di balai polis menerima laporan menggunakan kipas angin yang besar kerana penyaman udara telah pun rosak, telah diminta untuk diperbaiki sejak lima tahun yang lalu tidak diperbaiki kerana tidak ada wang yang mencukupi. Akan tetapi isteri Yang Berhormat Pekan masih boleh mengimport, masih boleh mengimport intan dan berlian masuk ke Malaysia tanpa bayar GST. Anggota-anggota polis yang mengawal keselamatan di Malaysia tidak diberi perhatian. Ini yang sangat menyinggung perasaan saya, kononnya Barisan Nasional membela anggota-anggota polis dan tentera. Kepala bapak mereka... Timbalan Yang di-Pertua [Tuan Nga Kor Ming]: Yang Berhormat Timbalan Menteri. Dato' Seri Mahdzir bin Khalid [Padang Terap]: Yang Berhormat Jelutong, Yang Berhormat Jelutong ada di Dewan ini 80- bukan 80 hari, tiga minggu sudah tetapi saya di sini, saya perhati, saya ada di Dewan ini tiap-tiap hari tetapi Yang Berhormat yang betul-betul menggunakan perkataan yang kadang-kadang biadab. Tarik baliklah perkataan "kepala bapak" itu. Tarik balik. Tuan Sanisvara Nethaji Rayer a/l Rajaji [Jelutong]: Ini saya membela anggota polis apa salahnya. Dato' Seri Mahdzir bin Khalid [Padang Terap]: Tidak tarik balik. Soal pembelaan para polis, okey... Tuan Sanisvara Nethaji Rayer a/l Rajaji [Jelutong]: Saya membela anggota polis. Dato' Seri Mahdzir bin Khalid [Padang Terap]: ...Belalah, saya tidak kisah sebab kerajaan memang membela tetapi jangan menggunakan perkataan-perkataan yang boleh menyinggung perasaan orang lain.